# เตชินท์ พลอยเพชร
เตชินท์ พลอยเพชร  เป็นนักแสดง พิธีกร และผู้ดำเนินรายการวิทยุ, เตชินท์ เริ่มเป็นที่รู้จักในนาม ดีเจน้องมะตูม จากการจัดรายการผ่านโปรแกรมแคมฟรอก ในรูปแบบรายการพูดคุยสนทนา เป็นนักจัดรายการวิทยุ ออกอากาศ ทาง อีเอฟเอม ในเครือ เอไทม์ มีเดีย

 การศึกษา 
ระดับอนุบาล-มัธยมศึกษาปีที่ 2 ที่ โรงเรียนชลประทานวิทยา จ.นนทบุรี จากนั้นเข้าศึกษาต่อในระดับ Hauptschule (เทียบระดับมัธยมศึกษาปีที่ 3) ที่ Vorwerker school เมืองลือเบ็ค ประเทศเยอรมนี และเข้าศึกษาต่อจนจบ Realschule ที่ Holstentor Realschule และศึกษาต่อในสายอาชีพเป็นเวลา 2 ปี ที่ Hansa school Lübeck แต่ไม่จบการศึกษาเนื่องจากทำงานธุรกิจสปาของครอบครัวเป็นเวลา 2 ปี จากนั้นได้ฝึกงานที่ Theater Lübeck เป็นเวลา 3 ปี แล้วจึงกลับประเทศไทย

 การเข้าสู่วงการบันเทิง 
เตชินท์โด่งดังจากการด่าโรส บุคคลต้องคดี 112โรสซัดกลับมะตูม จนมีชื่อเสียงในวงการต่อมาได้รับโอกาสให้เล่นภาพยนตร์จากพจน์ อานนท์ ในเรื่อง “วัยเป้งง นักเลงขาสั้น” และ “สตรีเหล็ก ตบโลกแตก” ในปี พ.ศ. 2557 และเรื่อง “หอแต๋วแตก แหกนะคะ” ในปี พ.ศ. 2558 นอกจากนี้ ยังได้เล่นภาพยนตร์เรื่อง “A Bit Longer” ซึ่งยังไม่มีกำหนดฉายในขณะนี้

นอกจากผลงานทางด้านภาพยนตร์แล้ว เตชินท์ ยังมีผลงานละครโทรทัศน์หลายเรื่อง เช่น เรื่องนางร้ายที่รัก (ปี 2558 - ช่อง 3), เรื่องเสน่หาข้ามเส้น (ปี 2559 - ช่องวัน) และเรื่องรักหลงโรง (ช่อง3) ซึ่งขณะนี้กำลังถ่ายทำอยู่ และในปีนี้ (ปี 2559) ก็ยังมีละครเรื่อง “อีสาวอันตราย” เตรียมจะออกฉายในเร็ววัน

และในปี พ.ศ. 2559 เตชินท์ ได้เป็นผู้จัดรายการวิทยุ ประจำสถานีวิทยุ 94 อีเอฟเอ็ม ในรายการแฉแต่เช้า ทุกวันจันทร์-ศุกร์ ตั้งแต่เวลา 08:00-10:00 น. ร่วมกับ บุ๊คโกะ (ธนัชพันธ์ บูรณาชีวาวิไล), มดดำ (คชาภา ตันเจริญ), อ๋อง (เขมรัชต์ สุนทรนนท์), และดีเจดาด้า (วรินดา ดำรงผล)

 เหตุการณ์คลัสเตอร์ปาร์ตี้วันเกิดไวรัสโควิด-19 
ในวันที่ 9 มกราคม พ.ศ. 2564 เตชินท์ได้จัดปาร์ตี้วันเกิดของตนเองที่โรงแรมแห่งหนึ่ง แม้จะมีการประกาศ พ.ร.ก.ฉุกเฉิน นอกจากนั้นเตชินท์และเพื่อนรวม 4 คน ยังมีการให้ข้อมูลสับสน และปกปิดข้อมูลบางส่วน ซึ่งพฤติกรรมทั้งหมดเข้าข่ายฝ่าฝืน พ.ร.ก.ฉุกเฉิน และ พ.ร.บ.โรคติดต่อ จากเหตุการณ์ครั้งนี้ทำให้มีผู้ติดเชื้ออย่างน้อย 29 ราย และแพทย์หญิงอภิสมัย ศรีรังสรรค์ ผู้ช่วยโฆษก ศบค. ยังกล่าวว่าเตชินท์ถือได้ว่าเป็น Super Spreader ในการแพร่เชื้อไวรัสโควิด-19

 ผลงาน 

 ละครโทรทัศน์ 
 ปี 2558: นางร้ายที่รัก ทาง ช่อง 3 รับบท กีตาร์
 ปี 2559: เสน่หาข้ามเส้น ทาง ช่องวัน รับบท เจ๊ปาล์มมี่
 ปี 2560: รักหลงโรง ทาง ช่อง 3 รับบท นุ่มนิ่ม
 ปี 2560: บริษัทรักอุตลุด ทาง ช่อง 3 รับบท ลูกตุ้ม
 ปี 2563: อกเกือบหักแอบรักคุณสามี ทาง ช่อง 3 รับบท เชษฐ์
 ปี 2564: สองเสน่หา ทาง ช่อง 3 รับบท มะตูม (พิธีกรรายการข่าวบันเทิง) คู่กับ ปาจรีย์ ณ นคร (รับเชิญทั้งคู่)
 ปี 2564: อีสาวอันตราย ทาง ช่อง 3 รับบท จักรกฤษณ์ (เจ๊จังกึม)
 ปี 2567: โลกหมุนรอบเธอ ทาง ช่อง 3 รับบท ฟอร์ด (รับเชิญ)

 รับเชิญเพลงพิเศษ 
 อย่าแผ่ว - หญิง รฐา feat.DJ มะตูม (2560)

 พิธีกร 
 ปี 2557: พิธีกรรับเชิญในรายการ สวยแซบเผือกGracy Kamikaze Channel (ปัจจุบันไม่ได้ทำรายการนี้แล้ว)
 ปี 2559 - ปัจจุบัน: รายการ เรื่องร้อนออนไลน์รายการ เรื่องร้อนออนไลน์ ทางช่องอมรินทร์ทีวี ร่วมกับ ดีเจแมน (พัฒนพล มินทะขิน)
 ปี 2559 - 2562: รายการ ตะลุยกองถ่ายmyshowproduction ทางช่อง 3 ร่วมกับ คุณพุดเดิ้ลpayoon3 (ปาจรีย์ ณ นคร)
 ปี 2564 : รายการ เรื่องร้อนรายวัน ทุกวันจันทร์ - วันศุกร์ เวลา 20:30 - 21:30 น. ทางช่อง JKN18 ร่วมกับ ยิ่งศักดิ์ จงเลิศเจษฎาวงศ์, เมทนี บุรณศิริ, เอกชัย เอื้อสังคมเศรษฐ, รัฐภูมิ โตคงทรัพย์, ภัณฑิลา ฟูกลิ่น (เริ่มวันพุธที่ 5 พฤษภาคม - 30 ธันวาคม พ.ศ. 2564)
 ปี 2565 - ปัจจุบัน: รายการ ตูมสนิท EP.1 ทางช่อง YouTube:DJ MATOOM
 ปี 2565 - ปัจจุบัน: รายการ ยัยตูม EP.1 ทางช่อง YouTube:DJ MATOOM

 รายการวิทยุ 
 EFM แฉข่าวเช้า ที่ อีเอฟเอ็ม 94 ทุกวันพุธ-ศุกร์ เวลา 08.00-10.00 น. ร่วมกับ ปิยะวัฒน์ เข็มเพชร, วรินดา ดำรงผล, ชวลิต ศรีมั่นคงธรรม และ พุฒิชัย เกษตรสิน

 รางวัล 
 ปี  รางวัล  จากองค์กร/โครงการ 2558  รางวัลพระกินรี คิดดี ทำดี สังคมดี ตามรอยพระยุคลบาท  สมัชชานักจัดรายการข่าววิทยุโทรทัศน์หนังสือพิมพ์แห่งประเทศไทยรางวัลคนดีต้นแบบ โล่ประทานรางวัลเทวาธิราชรางวัลคนดีต้นแบบ โล่ประทานรางวัลเทวาธิราชมูลนิธิช่วยเหลือเพื่อนมนุษย์ชาติ 2559  บุคคลตัวอย่างดีเด่นแห่งปี วันนี้มะตูมมารับรางวัล "บุคคลตัวอย่างดีเด่นแห่งปี2559"  มูลนิธิต้นบุญวิสาขารางวัล "เพชรแผ่นดินไทย" ครั้งที่ ๑ ประจำปี ๒๕๕๙ สาขาบุคคลบันเทิงดีเด่นสมาพันธ์สื่อมวลชนและช่างภาพเพื่อประเทศชาติ